আমার জন্ম মুক্তিযুদ্ধের বেশ কয়েক বছর পরে। বেড়ে ওঠার পর থেকে যে বাংলাদেশ আমি দেখেছি, দেখছি এখনো, তাতে এটাকে আমি স্বাধীনতা বলতে প্রস্তুত নই – এটা আসলে আমাদের দেশের ‘ট্রান্সফার অব পাওয়ার’। আগে উল্লেখ করা ১৯৭২ এর সংবিধানের প্রস্তাবনার ওই দুই অনুচ্ছেদ দেখলে ঠিক সেটাই স্পষ্ট হয়। হ্যাঁ আমাদের দেশে শুধু ‘শোষকের পরিবর্তন’টাই হয়েছে। আর শোষনের টাকা যেহেতু দেশেই থাকছে, পশ্চিম পাকিস্তানে চলে যাচ্ছে না, তাই দেশে অজস্র দালানকোঠা আর দামী গাড়ি দেখা যায়, এই যা। এবার কি অতি ‘দেশপ্রেমীক’(?!) পাঠকরা আমাকে ‘স্বাধীনতাবিরোধী’ বা ‘রাজাকার’ খেতাবটা দিয়েই দেবেন? দিন, সত্য বলতে গিয়ে ওসব আমলে নেই না। আর মানুষকে সত্য জানানো কোনদিন আমাদেরকে ‘প্রকৃত স্বাধীনতা’ পাবার পথ খুলে দেবে আশা করি।